CELEX: 32016D2324
Language: bg
Date: 2016-12-19 00:00:00
Title: Решение за изпълнение (ЕС) 2016/2324 на Комисията от 19 декември 2016 година относно формата на доклада за планирано започване на рециклирането на кораб, изискван съгласно Регламент (ЕС) № 1257/2013 на Европейския парламент и на Съвета относно рециклирането на кораби (Текст от значение за ЕИП )

20.12.2016   
               
               
                  BG
               
               
                  Официален вестник на Европейския съюз
               
               
                  L 345/129
               
            РЕШЕНИЕ ЗА ИЗПЪЛНЕНИЕ (ЕС) 2016/2324 НА КОМИСИЯТА
      от 19 декември 2016 година
      относно формата на доклада за планирано започване на рециклирането на кораб, изискван съгласно Регламент (ЕС) № 1257/2013 на Европейския парламент и на Съвета относно рециклирането на кораби
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1257/2013 на Европейския парламент и на Съвета от 20 ноември 2013 г. относно рециклирането на кораби и за изменение на Регламент (ЕО) № 1013/2006 и Директива 2009/16/ЕО (1), и по-специално член 13, параграф 3, буква а) от него,
      като има предвид, че:
      
                  (1)
               
               
                  С Регламент (ЕС) № 1257/2013 се установяват изискванията към предприятията за рециклиране на кораби, съоръженията за рециклиране на кораби и операторите на съоръжения за рециклиране на кораби по отношение на рециклирането на кораби, плаващи под знамето на държава — членка на Съюза.
               
            
                  (2)
               
               
                  Съгласно член 13, параграф 2, буква б) от Регламент (ЕС) № 1257/2013 операторът на съоръжение за рециклиране на кораби е длъжен да докладва на администрацията, че съоръжението за рециклиране на кораби е готово във всяко отношение да започне рециклиране на кораба. Форматът на докладите трябва да бъде в съответствие с допълнение 6 към Международната конвенция за безопасно и екологосъобразно рециклиране на кораби, приета на 15 май 2009 г. в Хонконг („Конвенцията от Хонконг“).
               
            
                  (3)
               
               
                  Съгласно член 3, точка 6 от Регламент (ЕС) № 1257/2013 „рециклиране на кораби“ означава дейност по пълно или частично разглобяване на кораби за скрап. Във връзка с това в случаите на частично разглобяване е необходим доклад за планирано започване на рециклирането на кораб. В неговия формат се предвижда използването на едно съоръжение за рециклиране на кораби. Ако разглобяването на даден кораб се извършва в няколко такива съоръжения, за всяко от тях се изисква отделен доклад за планирано започване на рециклирането на кораба.
               
            
                  (4)
               
               
                  Мерките, предвидени в настоящото решение, са в съответствие със становището на Комитета по регламента относно рециклирането на кораби, създаден съгласно член 25 от Регламент (ЕС) № 1257/2013,
               
            ПРИЕ НАСТОЯЩОТО РЕШЕНИЕ:
      Член 1
      Докладите за планирано започване на рециклирането на кораб, изисквани съгласно член 13, параграф 2, буква б) от Регламент (ЕС) № 1257/2013, се изготвят съгласно формата, съдържащ се в приложението към настоящото решение.
      Член 2
      Настоящото решение влиза в сила на двадесетия ден след деня на публикуването му в Официален вестник на Европейския съюз.
      
         Съставено в Брюксел на 19 декември 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 330, 10.12.2013 г., стр. 1.
      
         ПРИЛОЖЕНИЕ
         
            
         Текст на изображението
         
            ДОКЛАД ЗА ПЛАНИРАНО ЗАПОЧВАНЕ НА РЕЦИКЛИРАНЕТО НА КОРАБ
            съгласно Регламент (ЕС) № 1257/2013 на Европейския парламент и на Съвета относно рециклирането на кораби
            Съоръжението
            (Име на съоръжението за рециклиране на кораби)
            с адрес
            (Пълен адрес на съоръжението за рециклиране на кораби)
            включено в Европейския списък, установен съгласно Регламент (ЕС) № 1257/2013
            докладва, че е готово във всяко отношение да започне рециклирането на кораб
            (Номер по ММО)
            Свидетелството за годност за рециклиране е издадено под контрола на правителството на
            (Име на държавата)
            от
            (Пълно наименование на лицето или организацията, овластени съгласно разпоредбите на Регламент (ЕС) № 1257/2013)
            на (дд/мм/гггг)
            (Дата на издаване)
            (Подпис на оператора на съоръжението за рециклиране на кораби или на негов упълномощен представител)